
Prilog IV
Opis usluge izrade projekta opremanja multimedijom na lokaciji Prilaz baruna Filipovića 11

Usluga izrade projekta opremanja Doma zdravlja Zagreb-Zapad multimedijskom opremom obuhvaća sljedeće aktivnosti:

1. Sudjelovanje u izradi projektnog zadatka, prijedlog multimedijskih mogućnosti i opreme prema izvedenim instalacijama u sljedećim prostorima: hodnici (čekaonice), višenamjenska dvorana,  dvorana za sastanke 
2.  Izrada izvedbenog projekta opremanja koji uključuje sljedeće aktivnosti:

· pregled i dopuna postojećih tlocrta i presjeka obuhvaćenih prostora  s ucrtanom i označenom opremom u mjerilu 1:50,

· izrada specifikacije multimedijske opreme u suradnji s opremateljem 

· izrada upute za konfiguriranje projektirane opreme uključujući i sheme spajanja 

· Izrada troškovnika opreme –sukladno Zakon o javnoj nabavi (NN 120/16, 114/22) s projektantskom procjenom i istraživanjem tržišta
3. Sudjelovanje u postupcima javne nabave za oprematelja objekta koji je predmet projektiranja,
Napomena: projekt opreme i troškovnik za opremanje objekta sa specifikacijama opreme potrebno je dostaviti u papirnatom obliku u 3 primjerka, od toga je jedan primjerak za potrebe javne nabave i jedan primjerak s projektantskom procjenom po svakoj stavci troškovnika. Predmetnu dokumentaciju potrebno je dostaviti i u digitalnom obliku (troškovnik u Excelu). Istraživanje tržišta potrebno je dostaviti u digitalnom obliku. 

Projektnu dokumentaciju je potrebno izraditi u skladu s pravilima struke i svim važećim pozitivnim zakonskim odrednicama. Troškovnici moraju biti izrađeni na način da se bez dodatnih izmjena i dopuna mogu priložiti dokumentaciji za nabavu opreme, u postupku javnog nadmetanja sa opisom i procijenjenom vrijednošću predmeta nabave, uzimajući u obzir niže navedene upute odabranom ponuditelju, pri čemu je posebnu pažnju potrebno obratiti na usklađenost troškovnika sa odredbama Zakona o javnoj nabavi (NN 120/16, 114/22). 

Izrada projektne dokumentacije smatra se izvršenom predajom naručitelju projektne dokumentacije u ugovorenom broju i obliku primjeraka, svih sastavnica projektne dokumentacije, prethodno potvrđenih od strane naručitelja, predajom svih suglasnosti, mišljenja, rješenja, pisanih izvješća, uvjeta i potvrda nadležnih tijela, odnosno dostavom kompletne dokumentacije sukladne važećoj zakonskoj regulativi koja je relevantna za opremanje predmetnog objekta temeljem koje se može pristupiti izvođenju radova opremanja.

SUDJELOVANJE PONUDITELJA U POSTUPKU JAVNE NABAVE 
U okviru izrade projektne dokumentacije odabrani ponuditelj je u obvezi sudjelovati u postupcima javne nabave za nabavu oprematelja, u smislu davanja odgovora i pojašnjenja na upite zainteresiranih gospodarskih subjekata vezane uz projektnu dokumentaciju i ocjenu jednakovrijednosti ponuđene opreme. Projektant će sudjelovati u budućem postupku nabave opreme kao osoba koja ima utjecaj na odlučivanje i/ili druge radnje u vezi s ovim postupkom nabave te se obvezuje na zahtjev naručitelja potpisati Izjavu o sprječavanju sukoba interesa.

U fazi objave poziva na nadmetanje, projektant je obvezan davati pisane odgovore i pojašnjenja na upite zainteresiranih gospodarskih subjekata, koji su u svezi s projektom, a koji će biti upućeni isključivo od Ureda za javnu nabavu. Rok za dostavu odgovora i pojašnjenja bit će određen zahtjevom naručitelja. Zadani rokovi bit će uvjetovani obvezom naručitelja da stavi odgovor na raspolaganje zainteresiranim gospodarskim subjektima unutar zakonskih rokova. Odgovori i pojašnjenja moraju biti precizni i konkretni, bez paušalnih i općenitih navoda.

Projektant je obvezan troškovnike za svu projektom predviđenu opremu, za potrebe provođenja postupka javne nabave oprematelja sukladno projektnoj dokumentaciji koja čini predmet ove nabave, izraditi sukladno Uputama odabranom ponuditelju, odnosno pozitivnim odredbama Zakona o javnoj nabavi, kao i ostalim pozitivnim propisima koji uređuju područje javne nabave. Troškovnik je obvezno izraditi i dostaviti u digitalnom obliku (Excel). U slučaju potrebe usklađivanja troškovnika sa odredbama Zakona o javnoj nabavi, u fazi pripreme i provedbe postupka javne nabave za oprematelja projektant je obvezan, o svom trošku, postupiti sukladno uputama Ureda za javnu nabavu, u roku određenim od strane naručitelja.

